Charli XCX

Charlotte Emma Aitchison Daniel, izen artistikoz Charli XCX (batzuetan Charli xcx idatzita) (Cambridge, Ingalaterra, 1992), musikari, aktore eta musika ekoizlea da. Charli XCX 2010eko hamarkadako hyperpop musika mugimenduaren figura gisa deskribatu izan da, sare sozialetan terminoa arbuiatu duen arren, “musika generoekin identifikatzen ez dela” adieraziz.

 Musika estiloa 
2006an hasi zen musikan, rave jaietan musika sortzen, eta 2008an zirkuitoetatik kanpoko lehen diskoa kaleratu zuen. 2010ean Atlantic Records diskoetxearekin kontratua sinatu baino lehen. 2013tik, 2026 bitarteanm estudioko zazpi album original eman ditu argitara.

XCXren abestiak honela deskribatu izan dira: electropop, pop punk, gothic pop, synthpop, pop alternatiboa, eta dance-pop. Bere lehen grabazioei dark wave eta witch house izenak ere eman zitzaizkien deskribatzen, eta Vroom Vroom bere EP diskoari, avant-pop, bubblegum pop, edo hyperpop terminoak eskaini zaizkio.

Bere musikan eragin duten artisten artean honako aipatu ditu Charlik: Britney Spears, Shampoo, No Doubt (taldeko abeslari Gwen Stefaniren ahotsarekin alderatu dute Charlirena, baita Marina Diamandisenarekin ), T.A.T.u., The Donnas, Bikini Kill, Martika, The Cure, The Feminine Complex, Siouxsie and the Banshees (taldeko kantari Siouxsie Siouxi bere heroia deitu dio), Donna Summer, Marilyn Manson, Spice Girls, Uffie, Brooke Candy, Lil Wayne, Kate Bush, eta beste batzuk.

The Hives, Weezer, Ramones eta 1960ko yé-ye estiloak eragin handia izan zuten bere bigarren diskorako. Artista onenentzat jo izan ditu Madonna edota David Bowie «etengabe berrasmatzen ari direlako». 

Kolaborazio ugari egin ditu beste artista batzuekin, hala nola Christine and the Queensekin, BTSko kantariekin, Haim, edo John Calerekin (Wuthering Heights filmeko soinu bandarako kasu honetan). 

 Bizitza pertsonala 
Charlotte Emma Aitchison Daniel Cambridgen jaio zen. Aita eskoziarra du eta am Ugandako komunitate indiarrekoa.

Charlik LGBT+ komunitatean ospe handia du, talde horren eskubideen alde egin izan du, adibidez, konbertsio terapien aurka. Hala ere, ez da komunitate horrekin identifikatzen, aliatu gisa baizik. Pertsona sinestesikoa da. Ez du erlijiorik.

Charli XCXk harremana izan zuen Huck Kwong aktorearekin 2014 eta 2022 artean. Bere musikari taldeko George Daniel bateria jotzailearekin 2025eko uztailaren 19an ezkondu zen Londresen.

 Erreferentziak 

 Erreferentziak 

Kategoria:Bizia

 Kanpo estekak 

Kategoria:Mezzosopranoak
Kategoria:Ingalaterrako abeslariak
Kategoria:Grammy saridunak
Kategoria:Cambridgetarrak